

**საგანმანათლებლო პროგრამის სახელწოდება:** სოციალურ მეცნიერებათა სადოქტორო პროგრამა

**მისანიჭებელი კვალიფიკაცია:** სოციალურ მეცნიერებათა დოქტორი

**პროგრამის მოცულობა კრედიტებით:** 180 კრედიტი.

**სწავლების ენა:** ქართული

**უმაღლესი აკადემიური განათლების საფეხური:** დოქტორანტურა

**საგანმანათლებლო პროგრამის ტიპი:**  აკადემიური

**პროგრამის მიზანი:**

სადოქტორო პროგრამა მიზნად ისახავს სოციალური მეცნიერებების სფეროში თეორიული და პრაქტიკული საკითხების მეცნიერულ კვლევას, სამეცნიერო კვლევის ხარისხის გაუმჯობესებას, ახალი ცოდნის შექმნას, დარგის განვითარებისთვის ხელის შეწყობას, უმაღლესი სასწავლო დაწესებულებებისათვის მაღალკვალიფიციური აკადემიური კადრების მომზადებას, მათ საერთაშორისო აკადემიურ და სამეცნიერო სივრცეში ჩართვას, რაც მნიშვნელოვანია უნივერსიტეტის მიერ ქვეყნის განვითარებაში წვლილის შეტანისათვის. შესაბამისად სადოქტორო პროგრამის მიზნები სრულ შესაბამისობაშია უნივერსიტეტის მისიასთან.

**სოციალურ მეცნიერებათა სადოქტორო საგანმანათლებლო პროგრამის მიზანია სტუდენტს:**

* შესძინოს სოციალურ მეცნიერებათა სფეროს ქვედარგში უახლეს მიღწევებზე დამყარებული ცოდნა;
* გამოუმუშაოს არსებული ცოდნის გაფართოების, ინოვაციური მეთოდების გამოყენებისა და ცოდნის პრაქტიკაში გამოყენების უნარი;
* გამოუმუშაოს ახალი, რთული და წინააღმდეგობრივი იდეებისა და მიდგომების კრიტიკული ანალიზის, სინთეზისა და შეფასების უნარი;
* გამოუმუშაოს საერთაშორისო რეფერირებადი პუბლიკაციების სტანდარტების შესაბამისად სამეცნიერო ნაშრომის გაფორმებისა და გამოქვეყნების უნარი;
* გამოუმუშაოს სამეცნიერო კვლევის აკადემიურად სტრუქტურირების, ლოგიკური მსჯელობისა და არგუმენტირების, აგრეთვე სამეცნიერო კვლევის შედეგების განზოგადების უნარი;
* გამოუმუშაოს პრობლემათა იდენტიფიცირებისა და ანალიზის, აგრეთვე პრობლემის გადაჭრისათვის სწორი და ეფექტური გადაწყვეტილების დამოუკიდებლად მიღების უნარი;
* გამოუმუშაოს პრაქტიკულ საქმიანობაში სწავლების უახლესი მეთოდების გამოყენების უნარი;
* გამოუმუშაოს სოციალურ მეცნიერებათა ქვედარგში გლობალურ პრობლემატიკაში იოლად ადაპტირების უნარი.

**პროგრამაზე დაშვების წინაპირობა:**

სოციალურ მეცნიერებათა სადოქტორო პროგრამაზე სწავლის უფლება აქვს სოციალურ მეცნიერებათა მაგისტრის, ან მასთან გათანაბრებული აკადემიური ხარისხის მქონე პირს, გამონაკლისი დაიშვება სამეცნიერო საბჭოს გადაწყვეტილებით კვალიფიკაციის შეფასების მიხედვით. დეტალები მისაღები პროცედურების შესახებ იხ. ვებგვერდზე: [www.gipa.ge](http://www.gipa.ge)

დოქტორანტობის კანდიდატს მოეთხოვება ინგლისური ენის B2 დონეზე ცოდნა, რაც უნდა დადასტურდეს შიდა საუნივერსიტეტო გამოცდით ან შესაბამისი ინგლისური ენის ცოდნის დამადასტურებელი საერთაშორისო სერთიფიკატით ([TOEFL](https://www.ets.org/toefl), [IELTS](https://www.ielts.org/)). ინგლისური ენის გამოცდისგან ან შესაბამისი სერტიფიკატის წარმოდგენისგან თავისუფლდება დოქტორანტობის კანდიდატი, თუ საქართველოში ან მის ფარგლებს გარეთ, სამაგისტრო ან საბაკალავრო პროგრამა გავლილი აქვს ინგლისურ ენაზე. დოქტორანტობის კანდიდატი, რომელსაც ქართულენოვან პროგრამაზე სურს სწავლა და მისი მშობლიური ენა არ არის ქართული, წარმოადგენს ქართული ენის B2 დონის დამადასტურებელ სერტიფიკატს (ასეთის არსებობის შემთხვევაში), ან ჩააბარებს გამოცდას ქართულ ენაში.

**სწავლის შედეგები/ზოგადი და დარგობრივი კომპეტენციები:**

სადოქტორო პროგრამის დასრულების შემდეგ დოქტორანტი წარმოადგენს დარგის ექსპერტს, რომელსაც აქვს უნარი შექმნას ახალი ცოდნა, შეიმუშაოს ახლებური კვლევითი და ანალიტიკური მიდგომები, დამოუკიდებლად და მაღალკვალიფიციურად შეასრულოს კვლევა თანამედროვე მეთოდოლოგიებზე დაყრდნობით, რომლის შედეგებიც გამოქვეყნებას იმსახურებს საერთაშორისო სამეცნიერო ჟურნალებში. პროგრამის კურსდამთავრებულს შეუძლია სასწავლო და კვლევითი პროცესის დაგეგმვა და განხორციელება მისი სპეციალობით, სალექციო კურსის მომზადება და ჩატარება, სხვა კვლევითი პროექტისთვის ზედამხედველობის გაწევა. მომიჯნავე დარგების წარმომადგენლებთან თანამშრომლობა ინტერდისციპლინარული კვლევის შესრულების დროს.

**სადოქტორო პროგრამის დასრულების შემდეგ კურსდამთავრებულს აქვს:**

**ცოდნა და გაცნობიერება**

* სოციალური მეცნიერებების ერთ-ერთი დარგის უახლეს ან/და აქტუალურ მიღწევებზე დამყარებული ცოდნა, რაც არსებული ცოდნის გაფართოებისა და ინოვაციური მეთოდების გამოყენების საშუალებას იძლევა რეფერირებადი პუბლიკაციისთვის აუცილებელი სტანდარტის დონეზე.
* ფლობს დარგში სამეცნიერო კვლევისა და სწავლების თანამედროვე მეთოდებს.
* არსებულ ცოდნას კრიტიკულად იაზრებს და ნაწილობრივ გადაფასების გზით აცნობიერებს ცოდნის განახლებულ ფარგლებს.

**ცოდნის პრაქტიკაში გამოყენება**

* სწავლის დროს მიღებული ცოდნისა და გამოცდილების საფუძველზე დამოუკიდებლად გეგმავს, ახორციელებს და ზედამხედველობს ინოვაციურ კვლევას.
* შეიმუშავებს ახლებურ კვლევით და ანალიტიკურ მეთოდებსა და მიდგომებს.
* დამოუკიდებლად არჩევს საკვლევ საკითხებს, აყალიბებს კვლევის კითხვებს და ჰიპოთეზებს
* ირჩევს ახალი ცოდნის შექმნაზე ორიენტირებულ ინოვაციურ კვლევის სტრატეგიას.

**დასკვნის უნარი**

* აქვს ლოგიკური აზროვნების, კრიტიკული ანალიზის, შეფასებისა და სინთეზის უნარი;
* კრიტიკულად აანალიზებს რთულ და ხშირად წინააღმდეგობრივ იდეებსა და მიდგომებს, ახალი მეთოდოლოგიის შემუშავების და განვითარების ხელისშეწყობის მიზნით.
* სინთეზის და შეფასების საფუძველზე, დამოუკიდებლად იღებს სწორ და ეფექტურ გადაწყვეტილებას.
* კვლევის შედეგების საფუძველზე აყალიბებს დასაბუთებულ დასკვნებს.
* აქვს პრობლემების მეცნიერული ინტერპრეტირების უნარი, რაც საჭიროა საერთაშორისო სტანდარტის დონეზე საერთაშორისო რეფერირებადი პუბლიკაციის გამოქვეყნებისათვის.

**კომუნიკაციის უნარი**

* სამეცნიერო მოხსენებების და პრეზენტაციების მომზადების უნარი, როგორც სპეციალისტებისთვის, ასევე ფართო აუდიტორიისათვის;
* დასაბუთებულად და გარკვევით წარმოაჩენს ახალ ცოდნას არსებულთან ურთიერთკავშირში.
* დარგთან დაკავშირებულ საკითხებზე ერთვება დისკუსიაში სამეცნიერო საზოგადოებასთან ადგილობრივ და საერთაშორისო დონეზე, ჯგუფში მუშაობის, სამეცნიერო კონფერენციებში მონაწილეობის, სამეცნიერო პუბლიკაციების გამოქვეყნების გზით.

**სწავლის უნარი**

* სწავლის და კვლევის პროცესში უახლეს მიღწევებზე დამყარებული ცოდნიდან გამომდინარე ავითარებს, კრიტიკულად იაზრებს და ნერგავს ახალ იდეებს.
* განსაზღვრავს სწავლის საჭიროებებს, დამოუკიდებლად გეგმავს/ახორციელებს, სწავლებას და სასწავლო პროცესს
* ეფექტიანად მართავს დროსა და რესურსებს.

**ღირებულებები**

* იკვლევს ღირებულებათა დამკვიდრების გზებს, შეიმუშავებს მათ დასამკვიდრებლად ინოვაციურ მეთოდებს.
* ეყრდნობა დემოკრატიულ ფასეულობებს, იცავს პროფესიონალური საქმიანობის ეთიკის ნორმებს.
* აფასებს და პატივს სცემს კოლეგების აზრს.
* გაცნობიერებული აქვს სამეცნიერო კვლევის ეთიკა.

**სწავლება-სწავლის მეთოდები:**

**[x]** ლექცია

**[x]**  ჯგუფში მუშაობა

[x]  პრაქტიკული მუშაობა

[x]  სემინარი

[ ]  ელექტრონული რესურსით სწავლება

[ ]  ელექტრონული სწავლება

[x]  სხვა

პროფესორი შესაძლოა იყენებდეს ზემოთჩამოთვლილი მეთოდებიდან ერთ ან რამდენიმე მეთოდს, ან ნებისმიერ სხვა მეთოდს კონკრეტული სასწავლო კურსის ამოცანიდან გამომდინარე. კონკრეტული სასწავლო კურსის სწავლება-სწავლის მეთოდები ასახულია შესაბამისი სასწავლო კურსის სილაბუსში.

**დასაქმების სფერო:**

სოციალურ მეცნიერებათა სადოქტორო პროგრამის კურსდამთავრებულს შეუძლია დაიკავოს აკადემიური თანამდებობა უმაღლეს საგანმანათლებლო დაწესებულებებში, სასწავლო და კვლევით ინსტიტუტებში, კერძო/დამოუკიდებელ კვლევითი ორგანიზაციებში და ა.შ.

**პროგრამის განხორციელებისათვის აუცილებელი ადამიანური რესურსი:**

სოციალურ მეცნიერებათა სადოქტორო პროგრამის განხორციელება უზრუნველყოფილია შესაბამისი ადამიანური რე­სურსით. საგან­მანათლებლო პროგრამით გათვალისწინებულ სასწავლო კომპონენტებს უძღვება უნივერსიტეტის აკადემიური პერსონალი, აგრეთვე სა­თა­ნა­დო გამოც­დილებისა და კომპეტენ­ციების მქონე მოწვეული სპეციალისტები. ადამიანური რესურსის შესახებ დამატებითი ინფორმაცია იხილეთ №2 დანართში.

**პროგრამის განხორციელებისათვის აუცილებელი მატერიალური რესურსი:**

სოციალურ მეცნიერებათა სადოქტორო პროგრამით გათვალისწინებული სწავლის შედეგების მისაღწევად გამო­იყე­ნება სტუდენტებისთვის შეზ­ღუდვების გარეშე ხელმისაწვდომი უნივერსიტეტის ინფრა­სტრუქ­­ტურა და მატერიალურ-ტექნიკური რესურსი, კერ­ძოდ:

* სათანადო ინვენტარით აღჭურ­ვილი სასწავლო აუდიტო­რი­ები და საკონფერენციო დარბაზი;
* კომპიუტერული ტექნიკითა და საინფორმაციო-საკომუნიკაციო ტექნოლოგიებით აღჭურვილი ბიბ­­­­ლი­ო­­თეკა;
* კომ­პიუ­­ტე­რუ­ლი კლა­სე­ბი, ინ­ტერნეტში და შიდა ქსელში ჩარ­თუ­ლი კომპიუტერული ტექნიკა და სწავლის/სწავლების პროცე­სის ადეკ­ვა­ტური კომპი­უტე­რუ­ლი პროგ­რა­მები;
* სხვადასხვა ტექნიკური მოწ­ყობი­ლო­ბები და ა.შ.

საგანმანათლებლო პროგრამა უზრუნველყოფილია შესაბამისი სახელმძღვანელო და მეთოდური ლი­ტე­რატურით. უნივერსიტეტის ბიბლიოთეკა სტუდენტებს უზრუნველყოფს სასწავლო კურ­სების სილაბუსებით გათვალისწინებული შესაბამისი ბეჭდური და ელექტრო­ნუ­ლი სახელმძღვა­ნე­ლო­ე­ბით, სასწავლო-მეთოდური და სა­მეცნიერო ლიტერატურით, აგრეთვე ბიბლიოთეკის წიგნადი ფონ­დის მონაცემ­თა ბაზით, საერთაშორისო ელექტრონული ბაზებით და უნივერსიტეტის ვებ-გვერდზე განთავ­სებული ელექტრონული კა­ტალოგით.

უნივერსიტეტის საკუთრებაში და მფლობელობაში არსებული მატერიალური რესურსი უზ­რუნ­ველ­ყოფს სოციალურ მეცნიერებათა სადოქტორო პროგრამის მიზ­ნე­ბის რეალიზაციასა და დაგეგმილი სწავლის შე­დე­გების მიღწევას:

**შენობა-ნაგებობანი** - სადოქტორო საგანმანათლებლო პროგრამა ხორციელდება უნივერ­სი­­ტეტის მფლობელობაში არსებულ და იჯარით აღებულ შენობა-ნაგებობებში, სადაც და­ცუ­ლია სანიტარულ-ჰიგიენური და უსაფრთხოების ნორმები (შენობებში დამონტაჟებულია სიგნა­ლი­ზა­ცია, არის ცეცხლმაქ­რები, პე­რიმეტრზე მიმდი­ნარეობს ვიდეო კონტროლი, წესრიგს იცავს უნივერსიტეტის დაც­ვის თანა­მ­შ­რო­მელი). შენო­ბა სრუ­ლად პასუხობს უმაღლესი საგანმანათლებლო დაწესებულებისათვის დადგენილ ტექ­ნი­კურ მოთხოვნებს, სალექციო და პრაქტიკული მეცადინეობებისთვის განკუთვ­ნი­ლი აუდი­ტო­რი­ები აღჭურვილია სათანადო ტექნიკითა და ინ­ვენ­ტარით (პროექტორი, სკამები, მერხები, დაფები და სხვ.)

**ბიბლიოთეკა** - უნივერსიტეტის ბიბლიოთეკაში დაცულია სადოქტორო საგანმანათლებლო პროგ­რა­მის შესაბამისი ბეჭდური და ელექტ­რო­­ნული ფონდი, რომელიც ხელმისაწვლომია როგორც სტუდენ­ტე­ბის­თვის, ასევე მოწვეული და აკადემიური პერსონალისთვის. ბიბლიოთეკას აქვს სათანადო ინ­ვენ­ტარით (სკამები, მა­გი­დე­ბი, კომპიუტერები) აღჭურვილი სამკითხველო დარბაზი. ბიბლიოთეკაში არის მულ­ტი­ფუნქციური ქსე­როქ­სის აპარატი, რო­მ­ლით სარგებლობაც სტუდენტს ბიბლიოთეკის თანამშრომლის დახმარებით შეუძლია. სა­მ­კი­­თხველო დარბაზში სტუდენტებს შესაძლებლობა აქვთ ისარგებლონ ინ­ტერ­ნეტით და საერთაშორისო ელექ­ტრონული რესურსით (EBSCO; JSTOR; Cambridge Journals Online; BioOne Complete; e-Duke Journals Scholarly Collection; Edward Elgar Publishing Journals and Development Studies e-books; IMechE Journals; New England Journal of Medicine; Openedition Journlas; Royal Society Journals Collection; SAGE Premier). უნივერსიტეტის ბიბ­ლიო­თეკას აქვს ელექტრონული კატალოგი.

**აკადემიური პერსონალის სამუშაო სივრცე** - აკადემიური პერსონალისათვის შექმნილია სათანადო ინ­ვენ­ტა­რი­თა და ტექნიკით (სკამები მაგიდები, კარადები, ინ­ტე­რ­ნეტ­ში ჩართული კომპიუტერი, ქსეროქ­სის მულტი­ფუნქციური აპარატი) აღჭურვილი სამუშაო გარემო.

**საინფორმაციო-საკომუნიკაციო ტექნოლოგიები** - სოციალურ მეცნიერებათა სადოქტორო პროგ­რა­მის განხორციე­ლე­ბისა და ადმინისტრირების ხელშეწყო­ბის მიზნით, უნივერსიტეტი იყე­ნებს საინფორმაციო-სა­კო­მუნიკაციო ტექნოლოგიებს. არსებობს სოციალურ მეცნიერებათა სადოქტორო პროგ­რა­მის შესაბამისი პროგ­რა­მული უზრუნველყოფა, არსებული კომპიუტერული ტექნიკა პასუხობს თანამედროვე მოთხოვნებს, ჩარ­თუ­ლია ინტერნეტში და ხელმისაწვდომია სტუ­დენტე­ბის­თ­ვის, აკადემიური, მოწვეული და ადმინისტრაციული პერ­­სო­ნალისთვის. სტუდენტებისთვის შეფასე­ბე­ბის ხე­ლ­მი­საწვდომობის, ადმინისტრაციის მხრი­დან სტუ­დენ­ტთა აკადემიური მოსწრების კონტრო­ლი­სა და სასწავლო პროცესის ხელშეწყობისთვის გა­მო­ი­ყენება სტუდენტთა ცოდნის შეფასებისა და სწავ­ლე­­ბის ორგანიზების ელექტრონული სისტემა. უნივერსი­ტე­ტის ვებ–გვერდის მეშ­ვე­ო­ბით, რომელზეც განთავსებულია საგანმანათლებლო პროგრამების კატალოგი, საგანმანათლებლო პროგრამების განხორციელებასთან და სასწავლო პრო­ცე­სის წარმართვასთან დაკავშირებული და სხვ. ინფორმაცია, უნივერსიტეტი უზრუნველყოფს ინფორმაცის საჯაროობას და ხელმისაწვ­დო­მობას.

**პროგრამის ხელმძღვანელი:**

ნათია ჭიღვარია

პროფესორი

იეთიმ გურჯის ქ. #7ბ

თბილისი, 0105, საქართველო

ტელ: (995 32) 249 74 75

მობ: +995 595 65 95 56

e-Mail: n.tchigvaria@gipa.ge

**პროგრამის სტრუქტურა -** სოციალურ მეცნიერებათა სადოქტორო პროგრამა შედგება სასწავლო (60 ECTS) და კვლევითი კომპონენტებისგან (120 ECTS).

სადოქტორო პროგრამის სასწავლო კომპონენტი მიზნად ისახავს დოქტორანტის დარგობრივ და მეთოდოლოგიურ დახელოვნებას, ხელს უწყობს დოქტორანტს სადისერტაციო ნაშრომის შესრულებაში და ამზადებს მას მომავალი პედაგოგიური და სამეცნიერო საქმიანობისათვის. სადოქტორო პროგრამის კვლევითი კომპონენტი მიზნად ისახავს დოქტორანტისთვის სამეცნიერო კვლევითი უნარების ჩამოყალიბებას.

**სოციალურ მეცნიერებათა სადოქტორო საგანმანათლებლო პროგრამის სასწავლო კომპონენტი და მისი შეფასების სისტემა**

სადოქტორო პროგრამის სასწავლო კომპონენტი შედგება სავალდებულო და არჩევითი ელემენტებისაგან. ინდივიდუალურ სასწავლო/კვლევით გეგმას, სოციალურ მეცნიერებათა სადოქტორო პროგრამის სქემის ფარგლებში, ადგენს დოქტორანტი სამეცნიერო ხელმძღვანელთან და სადოქტორო პროგრამის ხელმძღვანელთან შეთანხმებით.

სადოქტორო პროგრამის სასწავლო კომპონენტი, სავალდებულო და არჩევითი ელემენტების შინაარსი და შეფასების სისტემა აისახება კონკრეტულ სილაბუსში და ეცნობება დოქტორანტს სასწავლო სემესტრის დასაწყისში.

|  |  |  |  |  |  |
| --- | --- | --- | --- | --- | --- |
| **№** | **სასწავლო კომპონენტი** | **დაშვების** **წინაპირობა** | **კრედიტი/****საათი** | **სტუდენტის სასწავლო** **დატვირთვა** |  **სწავლების შედეგების რუკა** |
| საკონტაქტო საათები | დამოუკიდებელი საათები | ცოდნა და გაცნობიერება | ცოდნის პრაქტიკაშიგამოყენების უნარი | დასკვნის უნარი | კომუნიკაციის უნარი | სწავლის უნარი | ღირებულებები |
|   |  **1. სავალდებულო ელემენტები** |  | 48 ECTS |  |  |  |  |  |  |  |  |
| 1.1 | კვლევის მეთოდები | არ გააჩნია | 6/168 | 48 | 110 | X | X | X | X | X |  |
| 1.2 | სწავლა/სწავლების მეთოდები და სტრატეგიები | არ გააჩნია | 6/150 | 30 | 120 | X | X | X | X | X |  |
| 1.4 | პირველი სადოქტორო სემინარი | არ გააჩნია | 18/450 | 28 | 422 | X | X | X | X |  | X |
| 1.5 | მეორე სადოქტორო სემინარი | არ გააჩნია | 18/450 | 28 | 422 | X | X | X | X |  | X |
|  | **2. არჩევითი სასწავლო ელემენტები** |  | 12 ECTS |  |  |  |  |  |  |  |  |
| 2.1. | აკადემიური წერა[[1]](#footnote-1)  | არ გააჩნია | 6/154 | 24 | 130 | X | X | X | X | X | X |
| 2.2 | პროფესორის ასისტენტობა[[2]](#footnote-2)(ირჩევენ ის დოქტორანტები, ვისაც არა აქვს სწავლების გამოცდილება) | არ გააჩნია | 12/300 |  |  | X | X | X | X | X | X |
| 2.3. | სტატისტიკა | არ გააჩნია | 6/150 | 36 | 114 | X | X | X | X | X |  |

სადოქტორო პროგრამით განსაზღვრული სასწავლო კომპონენტის არჩევითი ელემენტებით განსაზღვრული სასწავლო აქტივობების ნაცვლად დოქტორანტს შეიძლება ეღიაროს:

* საქართველოს სხვა აკრედიტებულ უმაღლეს საგანმანათლებლო დაწესებულებაში გავლილი სასწავლო კურსი. ამასთან, საქართველოს სხვა აკრედიტებულ უმაღლეს საგანმანათლებლო დაწესებულებაში გავლილი სასწავლო კურსის კრედიტების აღიარება ხდება უნივერსიტეტში სტუდენტთა მობილობის ფარგლებში გადმოსულ და აღდგენილ სტუდენტთა კრედიტების აღიარების წესით განსაზღვრული პრინციპებით.
* უცხოეთის აკრედიტებულ უმაღლეს საგანმანათლებლო დაწესებულებაში გავლილი სასწავლო კურსი. ამასთან, უცხოეთის აკრედიტებულ უმაღლეს საგანმანათლებლო დაწესებულებაში გავლილი სასწავლო კურსის კრედიტების აღიარება ხდება კანონმდებლობით დადგენილი წესით.

სოციალურ მეცნიერებათა სადოქტორო საგანმანათლებლო პროგრამით გათვალისწინებული სასწავლო კომპონენტის დაუფლება ითვალისწინებს დოქტორანტის აქტიურ მონაწილეობას სწავლების პროცესში და ეფუძნება შეძენილი ცოდნის უწყვეტი შეფასების პრინციპს.

სოციალურ მეცნიერებათა სადოქტორო საგანმანათლებლო პროგრამის განხორციელებისას დოქტორანტის სწავლის შედეგის მიღწევის დონე ფასდება ,,უმაღლესი საგანმანათლებლო პროგრამების კრედიტებით გაანგარიშების წესის შესახებ“ საქართველოს განათლებისა და მეცნიერების მინისტრის 2007 წლის 5 იანვრის N3 ბრძანებით დამტკიცებული შეფასების სისტემის შესაბამისად.

სოციალურ მეცნიერებათა სადოქტორო საგანმანათლებლო პროგრამის სასწავლო კომპონენტში სტუდენტის სწავლის შედეგის მიღწევის დონის შეფასება მოიცავს შეფასების ფორმებს - შუალედურ (ერთჯერად ან მრავალჯერად) და დასკვნით შეფასებას, რომელთა ჯამი წარმოადგენს საბოლოო შეფასებას (100 ქულა).

შუალედური და დასკვნითი შეფასება (შეფასების ფორმები) მოიცავს შეფასების კომპონენტს/კომპონენტებს, რომელიც განსაზღვრავს დოქტორანტის ცოდნის ან/და უნარის ან/და კომპეტენციების შეფასების ხერხს/ხერხებს (ზეპირი/წერითი გამოცდა, ზეპირი/წერითი გამოკითხვა, საშინაო დავალება, პრაქტიკული/თეორიული სამუშაო და სხვ.). შეფასების კომპონენტი აერთიანებს შეფასების ერთგვაროვან მეთოდებს (ტესტი, ესე/ესეი, დემონსტრირება, პრეზენტაცია, დისკუსია, პრაქტიკული/თეორიული დავალების შესრულება, სამუშაო ჯგუფში მუშაობა, დისკუსიაში მონაწილეობა და სხვ). შეფასების მეთოდი/მეთოდები იზომება შეფასების კრიტერიუმებით ანუ შეფასების მეთოდის საზომი ერთეულით, რითაც დგინდება სწავლის შედეგების მიღწევის დონე.

შეფასების თითოეულ ფორმასა და კომპონენტს შეფასების საერთო ქულიდან (100 ქულა) განსაზღვრული აქვს ხვედრითი წილი საბოლოო შეფასებაში, რაც აისახება კონკრეტულ სილაბუსში და ეცნობება დოქტორანტს სასწავლო სემესტრის დასაწყისში. სოციალურ მეცნიერებათა სადოქტორო საგანმანათლებლო პროგრამის განხორციელებისას დოქტორანტის შუალედური და დასკვნითი შეფასების მინიმალური კომპეტენციის ზღვარის ხვედრითი წილი აისახება კონკრეტულ სილაბუსში და ეცნობება დოქტორანტს სასწავლო სემესტრის დასაწყისში.

დაუშვებელია კრედიტის მინიჭება შეფასების მხოლოდ ერთი ფორმის (შუალედური ან დასკვნითი შეფასება) გამოყენებით. დოქტორანტს კრედიტი ენიჭება მხოლოდ დადებითი შეფასების მიღების შემთხვევაში.

**სადოქტორო პროგრამის** **სასწავლო კომპონენტის შეფასების სისტემა უშვებს ხუთი სახის დადებით შეფასებას:**

|  |  |
| --- | --- |
| (A) ფრიადი  | შეფასების 91-100 ქულა; |
| (B) ძალიან კარგი  | მაქსიმალური შეფასების 81-90 ქულა; |
| (C) კარგი  | მაქსიმალური შეფასების 71-80 ქულა; |
| (D) დამაკმაყოფილებელი  | მაქსიმალური შეფასების 61-70 ქულა; |
| (E) საკმარისი  | მაქსიმალური შეფასების 51-60 ქულა. |

**სადოქტორო პროგრამის** **სასწავლო კომპონენტის შეფასების სისტემა უშვებს ორი სახის უარყოფით შეფასებას:**

|  |  |
| --- | --- |
| (FX) ვერ ჩააბარა  | მაქსიმალური შეფასების 41-50 ქულა, რაც ნიშნავს, რომ დოქტორანტს ჩასაბარებლად მეტი მუშაობა სჭირდება და ეძლევა დამოუკიდებელი მუშაობით დამატებით გამოცდაზე ერთხელ გასვლის უფლება; |
| (F) ჩაიჭრა  | მაქსიმალური შეფასების 40 ქულა და ნაკლები,რაც ნიშნავს, რომ დოქტორანტის მიერ ჩატარებული სამუშაო არ არის საკმარისი და მას საგანი ახლიდან აქვს შესასწავლი. |

სოციალურ მეცნიერებათა სადოქტორო საგანმანათლებლო პროგრამის სასწავლო კომპონენტში, FX-ის მიღების შემთხვევაში დამატებითი გამოცდა დაინიშნება დასკვნითი გამოცდის შედეგების გამოცხადებიდან არანაკლებ 5 კალენდარულ დღეში. სტუდენტის მიერ დამატებით გამოცდაზე მიღებულ შეფასებას არ ემატება დასკვნით შეფასებაში მიღებული ქულათა რაოდენობა. დამატებით გამოცდაზე მიღებული შეფასება არის დასკვნითი შეფასება და აისახება საგანმანათლებლო პროგრამის სასწავლო კომპონენტის საბოლოო შეფასებაში.

დამატებით გამოცდაზე მიღებული შეფასების გათვალისწინებით საგანმანათლებლო კომპონენტის საბოლოო შეფასებაში 0-50 ქულის მიღების შემთხვევაში, დოქტორანტს უფორმდება შეფასება F-0 ქულა.

**პროსპექტუსის დაცვა**

მესამე სემესტრში დოქტორანტი ვალდებულია წარმოადგინოს სადოქტორო ნაშრომის პროსპექტუსი დარგობრივ კომისიასთან, რომელიც არის სადისერტაციო კვლევის პროექტი. პროსპექტუსი წარმოადგენს მიმოხილვითი კვლევის და ანალიზის შედეგს, სადისერტაციო ნაშრომის წინასწარ მონახაზს, რომელიც დოქტორანტმა მესამე სემესტრში უნდა დაასრულოს და წარმოადგინოს. პროსპექტუსში უკვე ჩანს საკვლევი საკითხის სიახლე და აქტუალურობა, შერჩეული თემის სამეცნიერო და პრაქტიკული ღირებულებების ლოგიკური განმარტება და დასაბუთება.

ავტორს გააზრებული უნდა ჰქონდეს ის მეთოდები, რომლის გამოყენებითაც შეეცდება კვლევის ჩატარებას. ასევე უნდა გააჩნდეს ლოგიკური მსჯელობის შედეგად დასაბუთებული წინასწარი შეხედულება/მოლოდინი კვლევის მოსალოდნელი შედეგების შესახებ. უნდა იცოდეს თუ რა ტიპის რესურსებს (ლიტერატურა, სტატისტიკა) დაეყრდნობა და სად შეიძლება ამ რესურსის მოძიება. კვლევის ხელმძღვანელის თანხმობის საფუძველზე, პროსპექტუსის დასრულების შემდეგ დოქტორანტი წარუდგენს მას დარგობრივი კომისიის წევრებს. პროსპექტუსში უკვე აღწერილია სადისერტაციო ნაშრომის სტრუქტურა. პროსპექტუსი უნდა შესრულდეს 12 ზომა სილფაენის შრიფტით, სტრიქონებს შორის დაშორება 1 და შეადგენდეს მინიმუმ 30 გვერდს.

**სადოქტორო დისერტაციის დაცვის წინაპირობა**

სადოქტორო საგანმანათლებლო პროგრამის კვლევითი კომპონენტი, სადისერტაციო ნაშრომის შესრულებისა და დაცვის გარდა, სავალდებულო წესით ითვალისწინებს:

* სამეცნიერო სტატიის პუბლიკაციას რეფერირებად/რეცენზირებად (რაც დასტურდება შესაბამისი საერთაშორისო კლასიფიკატორით ან სხვა საერთაშორისო დოკუმენტით) ელექტრონულ და/ან ბეჭდურ ჟურნალში, საზღვარგარეთ გამოცემულ შესაბამის დარგობრივ საერთაშორისო სამეცნიერო ჟურნალში, ან საზღვარგარეთ გამოცემულ საერთაშორისო კონფერენციის მასალებში (ე. წ. Proceedings); თუ აღნიშნული ჟურნალი შედის ისეთ სამეცნიერო ჟურნალების ბაზაში, როგორიცაა - (Thomson Reuters Master Journal List, Scopus, Ulrich’s Index, ERIH, EBSCOHost, Latindex Catalogue etc), მაშინ ერთიც სამეცნიერო სტატიის გამოქვეყნებაც საკმარისია.
* მინიმუმ ერთ საერთაშორისო სამეცნიერო კონფერენციაში მონაწილეობას (პირადად მოხსენების გაკეთებას).

დოქტორანტს სამეცნიერო სტატია გამოქვეყნებულად ეთვლება, თუ:

* დაბეჭდილია ჟურნალის შესაბამისი ტომი (ან გადაცემულია/ჩაშვებულია დასაბეჭდად);
* ნაშრომი განთავსებულია ჟურნალის ოფიციალურ ვებ-გვერდზე.
* სამეცნიერო საბჭოს გადაწყვეტილებით დოქტორანტი თავისუფლდება სამეცნიერო სტატიების გამოქვეყნების ვალდებულებისაგან, თუ მას სადოქტორო თემასთან დაკავშირებით გამოცემული აქვს შესაბამისი მონოგრაფია.

თუ დოქტორანტს სამეცნიერო სტატია არ აქვს გამოქვეყნებული ისეთ სამეცნიერო ჟურნალების ბაზაში, როგორიცაა - (Thomson Reuters Master Journal List, Scopus, Ulrich’s Index, ERIH, EBSCOHost, Latindex Catalogue etc), მაშინ უნდა წარმოადგინოს უცხოელი პროფესორის რეცენზია რომელიმე სამეცნიერო სტატიაზე ან სადისერტაციო ნაშრომის ავტორეფერატზე.

**სოციალურ მეცნიერებათა სადოქტორო საგანმანათლებლო პროგრამის სამეცნიერო-კვლევითი კომპონენტი და მისი შეფასების სისტემა (120 ECTS)**

დოქტორანტურის სამეცნიერო-კვლევითი კომპონენტია სადისერტაციო ნაშრომი (დისერტაცია), რომლის შესრულება დასტურდება სადისერტაციო ნაშრომის წარმოდგენითა და დაცვით (პრეზენტაციით, სამეცნიერო დისკუსიით).

დისერტაცია უნდა წარმოადგენდეს დოქტორანტის დამოუკიდებელი სამეცნიერო-კვლევითი მუშაობის შედეგს. დისერტაცია უნდა ასახავდეს თეორიული და/ან ემპირიული კვლევის მეცნიერულად დასაბუთებულ შედეგებს და/ან წყვეტდეს აქტუალურ სამეცნიერო პრობლემას, ახასიათებდეს მეცნიერული სიახლე და წვლილი შეჰქონდეს სოციალურ მეცნიერებათა განვითარებაში.

დისერტაციაზე მუშაობა ძირითადად მიმდინარეობს ხელმძღვანელობით განხორციელებული კვლევისა და დოქტორანტის დამოუკიდებელი მუშაობის ფორმატში. დამოუკიდებელი მუშაობა ხორციელდება კვლევითი საქმიანობის სახით და ძირითადად კონცენტრირებულია მინიმალური ხელშეწყობის პირობებში მეცნიერულ თვითგანვითარებაზე.

დოქტორანტურის საგანმანათლებლო პროგრამის სამეცნიერო-კვლევითი კომპონენტის შეფასება წარმოებს ,,უმაღლესი საგანმანათლებლო პროგრამების კრედიტებით გაანგარიშების წესის შესახებ“ საქართველოს განათლებისა და მეცნიერების მინისტრის 2007 წლის 5 იანვრის N3 ბრძანებით დამტკიცებული შეფასების სისტემის შესაბამისად.

დისერტაცია ფასდება იმავე ან მომდევნო სემესტრში, რომელშიც დოქტორანტი დაასრულებს მასზე მუშაობას. ამასთან, დისერტაცია ფასდება ერთჯერადად, დასკვნითი შეფასებით. დისერტაციის დაცვა წარმოებს სადისერტაციო საბჭოს სხდომაზე საჯაროდ. დისერტაციის შესაფასებლად სადისერტაციო საბჭო გადაწყვეტილებას იღებს დახურულ დასკვნით სხდომაზე. სადისერტაციო საბჭოს თითოეული წევრი სადისერტაციო ნაშრომს აფასებს კონფიდენციალურად, 100 ქულიანი სისტემით, შედეგის მიღწევის დადგენილი მეთოდებისა და კრიტერიუმების შესაბამისად. სადისერტაციო საბჭოს წევრთა შეფასების საფუძველზე განისაზღვრება საბოლოო ქულა - საშუალო არითმეტიკული (მიღებული ქულების ჯამი გაყოფილი კომისიის წევრთა რაოდენობაზე), რომელსაც შეეფარდება ლათინური შეფასება. დისერტაციის საბოლოო შეფასება გასაჩივრებას არ ექვემდებარება.

დისერტაციის შეფასებისთვის გამოიყენება ხუთი დადებითი და ორი უარყოფითი შეფასება.

**დისერტაციის დადებითი შეფასება წარმოებს შემდეგი სისტემის მიხედვით:**

|  |  |  |
| --- | --- | --- |
| ფრიადი (summa cum laude)  | შესანიშნავი ნაშრომი | მაქსიმალური შეფასების 91% და მეტი |
| ძალიან კარგი (magna cum laude)  | შედეგი, რომელიც წაყენებულ მოთხოვნებს ყოველმხრივ აღემატება | მაქსიმალური შეფასების 81-90% |
| კარგი (cum laude)  | შედეგი, რომელიც წაყენებულ მოთხოვნებს აღემატება | მაქსიმალური შეფასების 71-80% |
| საშუალო (bene)  | საშუალო დონის ნაშრომი, რომელიც წაყენებულ ძირითად მოთხოვნებს აკმაყოფილებს | მაქსიმალური შეფასების 61-70% |
| დამაკმაყოფილებელი (rite)  | შედეგი, რომელიც, ხარვეზების მიუხედავად, წაყენებულ მოთხოვნებს მაინც აკმაყოფილებს | მაქსიმალური შეფასების 51-60% |

დადებითი შეფასების მიღების შემთხვევაში დოქტორანტს ენიჭება სოციალურ მეცნიერებათა დოქტორის აკადემიური ხარისხი.

**დისერტაციის უარყოფითი შეფასება წარმოებს შემდეგი სისტემის მიხედვით:**

|  |  |  |
| --- | --- | --- |
| არადამაკმაყოფილებელი (insufficient) | არადამაკმაყოფილებელი დონის ნაშრომი, რომელიც ვერ აკმაყოფილებს წაყენებულ მოთხოვნებს მასში არსებული მნიშვნელოვანი ხარვეზების გამო | მაქსიმალური შეფასების 41- 50%  |
| სრულიად არადამაკმაყოფილებელი (sub omni canone)  | შედეგი, რომელიც წაყენებულ მოთხოვნებს სრულიად ვერ აკმაყოფილებს | მაქსიმალური შეფასების 40% და ნაკლები |

არადამაკმაყოფილებელი (insufficienter) შეფასების მიღების შემთხვევაში დოქტორანტს ენიჭება უფლება ერთი წლის განმავლობაში გადამუშავებული სადისერტაციო ნაშრომი თავიდან წარმოადგინოს. ამ მიზნით, მას უფლება აქვს შედეგის გამოცხადებიდან ერთი თვის განმავლობაში სამეცნიერო საბჭოს წარუდგინოს განცხადება ნაშრომის გადამუშავებისა და დისერტაციის განმეორებითი დაცვის მოთხოვნით.

არადამაკმაყოფილებელი (sub omni canone) შეფასების მიღების შემთხვევაში დოქტორანტი კარგავს იგივე სადისერტაციო ნაშრომის წარდგენის უფლებას.

**დისერტაციის შეფასებისას გამოყენებული უნდა იყოს შედეგის შეფასების შემდეგი მეთოდები და კრიტერიუმები:**

|  |  |  |
| --- | --- | --- |
| **№** | **შედეგის მიღწევის შეფასების მეთოდები და კრიტერიუმები** | **მაქსიმალური შეფასების %** |
| 1 | დისერტაციის წერითი შეფასება | 50%,მ.შ. |
| 1.1 | დარგის/ქვედარგის ან/და დარგთაშორისი სფეროს განვითარებაში დისერტანტის მიერ შეტანილი წვლილი | 10% |
| 1.2 | სადისერტაციო ნაშრომის სათანადო სტრუქტურისა და სისტემის ჩამოყალიბება, რომელიც დასახული კვლევითი ამოცანის ოპტიმალური გადაწყვეტის საშუალებას იძლევა | 10% |
| 1.3 | დისერტაციის კვლევითი ამოცანის/ამოცანების გადაწყვეტის სრულყოფილება | 10% |
| 1.4 | საკვლევ თემასთან დაკავშირებული წყაროების, სამეცნიერო და ციტირებული ლიტერატურის, ფაქტობრივი მონაცემების დამუშავების სისრულე და კრიტიკული ანალიზი | 10% |
| 1.5 | დისერტაციის გაფორმების (მათ შორის მითითების/ციტირების) სათანადო წესის/წესების დაცვა | 10% |
| 2 | პრეზენტაცია | 40%,მ.შ. |
| 2.1 | სადისერტაციო თემის აქტუალობა და სიახლე; სადისერტაციო თემის სისტემური კვლევა და კავშირი კვლევის მიზნებთან და შედეგებთან | 10% |
| 2.2 | კვლევის პროცესში ადეკვატური მეცნიერული მეთოდების შერჩევა და გამოყენება; წყაროებზე, სამეცნიერო ლიტერატურაზე და ფაქტობრივ მონაცემებზე დაფუძნებული დასკვნები/კვლევის შედეგები | 10% |
| 2.3 | სადისერტაციო ნაშრომში დასმული ძირითადი პრობლემის/პრობლემების წარმოჩენა | 10% |
| 2.4 | პრეზენტაციის სტრუქტურა (ვიზუალური და შინაარსობრივი მხარე) | 10% |
| 3 | დისკუსია | 10%,მ.შ. |
| 3.1 | დაცვის პროცესში დასმულ კითხვებზე ადეკვატური და დასაბუთებული პასუხების გაცემა | 10% |

**დანართი №1.**

|  |
| --- |
| **დოქორტორის აკადემიური ხარისხის მოსაპოვებლად წარდგენილი დისერტაციის გაფორმების წესი** |
| განმარტებები:დისერტაციის სტანდარტული ვერსია - დისერტაცია უნდა შესრულდეს A4 ფორმატის (297×210 მმ) 80 გ/მ2 სიმკვრივის ქაღალდზე. ორიენტაცია – ვერტიკალური. ბეჭდვა წარმოებს მხოლოდ ერთ გვერდზე. ფოტოსურათები და სხვა განსაკუთრებული დანიშნულების ნახაზები და ცხრილები შესაძლებელია შესრულებულ იქნას A4 ფორმატის ფოტოგრაფიულ ქაღალდზე. საჭიროების შემთხვევაში დასაშვებია ნებისმიერი ფორმატის გამოყენება, მხოლოდ აღნიშნული გვერდები არ უნდა აიკინძოს ძირითად ტექსტთან ერთად.იგი იბეჭდება ოთხ ეგზემპლარად და ბარდება აკინძული სახით, დისკზე ჩაწერილი ელექტრონულ ვერსიასთან ერთად სადოქტორო პროგრამაზე განაცხადის წარდგენის დროს. დისერტაციის გაფორმებაზოგადი დებულებანიმოცულობა: დისერტაციის მოცულობა უნდა იყოს არანაკლებ 30000 სიტყვისა, გაფორმებული წარმოდგენილი წესის შესაბამისად. ენა: დისერტაცია შესრულებული უნდა იყოს ქართულ ენაზე ორთოგრაფიული, სტილისტური და გრამატიკული შემცდომების გარეშე. სხვა ენაზე დისერტაციის შესრულების საკითხს წყვეტს პროგრამის სამეცნიერო საბჭო. სტრუქტურა: დისერტაციის სტრუქტურის შერჩევა წარმოებს ავტორის მიერ თემატიკის მიხედვით. ქაღალდი: დისერტაცია უნდა შესრულდეს A4 ფორმატის (297×210 მმ) 80 გ/მ2 სიმკვრივის ქაღალდზე. ორიენტაცია – ვერტიკალური. ბეჭდვა წარმოებს მხოლოდ ერთ გვერდზე. ფოტოსურათები და სხვა განსაკუთრებული დანიშნულების ნახაზები და ცხრილები შესაძლებელია შესრულებულ იქნას A4 ფორმატის ფოტოგრაფიულ ქაღალდზე. მინდორი: მარცხენა მხარე – 4 სმ, მარჯვენა მხარე – 2.5 სმ, ზემოდან და ქვემოდან 1,5 სმ. შრიფ­ტი: ტექ­სტის ძი­რი­თა­დი ნა­წი­ლი უნ­და შეს­რულ­დეს Sylfaen-ის შრიფ­ტით, ზო­მით 12. თა­ვე­ბი­სა და ქვეთავების და­სა­ხე­ლე­ბა­ში შე­იძ­ლე­ბა უფ­რო დი­დი ზო­მის შრიფ­ტის გა­მო­ყე­ნე­ბა. შემ­ჭიდ­რო­ვე­ბუ­ლი ტი­პის შრიფ­ტე­ბი არ მი­ი­ღე­ბა. გვერდების ნუმერაცია: ყველა გვერდი უნდა დაინომროს თანმიმდევრობით. დაუშვებელია თავისუფალი სივრცის ან გვერდის დატოვება. ასევე დაუშვებელია გვერდების განმეორება. გვერდის ნომრების შრიფტის მინიმალური ზომა არის 10. შესავალი გვერდები (სატიტულო გვერდი, რეზიუმე, შინაარსი/სარჩევი, ცხრილების და ნახაზების ნუსხა, ანბანური საძიებელი, მადლიერების გვერდი) არ ინომრება. დისერტაცია ინომრება არაბული ციფრებით. სტრიქონებს შორის მანძილი: ძი­რი­თა­დი ტექ­სტის­თვის ინ­ტერ­ვა­ლი არის 1.5. მცი­რე ზო­მის სექ­ცი­ე­ბი­სათ­ვის (შინაარსი, ცხრილებისა და ნახაზების ნუსხა, სქო­ლიო, შე­ნიშ­ვნა და სხვა) აიღება ინ­ტერ­ვა­ლი 1.თავებისა და ქვეთავების დასახელებები: ყველა თავის და ქვეთავის დასახელება უნდა იქნას ჩართული სარჩევში. თავებისა და ქვეთავების შრიფტის ზომა შეიძლება აღემატებოდეს ძირითადი ტექსტის შრიფტის ზომას. ყველა თავი უნდა იწყებოდეს ახალი გვერდიდან, ხოლო ქვეთავი უნდა გაგრძელდეს იმავე გვერდიდან.სქო­ლიო: სქო­ლიო შე­იძ­ლე­ბა გან­თავ­სდეს გვერ­დის ბო­ლოს. შრიფტის ზო­მა – 10 პუნქტი. სქო­ლი­ოს გვერ­დის ბო­ლო­ში გან­თავ­სე­ბი­სას ნუ­მე­რა­ცია წარ­მო­ებს არა­ბუ­ლი ციფ­რე­ბით, რო­მე­ლიც შე­საძ­ლე­ბე­ლია და­იწ­ყოს ყო­ველ გვერ­დზე თა­ვი­დან. დისერტაციის შემადგენელი ნაწილები: ქვემოთ მოყვანილი თავები გამოიყენება დი­სერ­ტაციის გაფორმებისას, როგორც სტანდარტულ, ისე საგამომცემლო ვერსიი­სა­თვის. არა აუცილებელი ნაწილები მითითებულია ვარსკვლავით. |
| სექცია | სტანდარტული ვერსია | საგამომცემლო ვერსია |
| ტიტულის გვერდი | ☑ | ☑ |
| შინაარსი | ☑ | ☑ |
| ანბანური საძიებელი\* | ☑ | ☑ |
| ძირითადი ტექსტიშესავალიშედეგები და მათი განსჯადასკვნა | ☑ | ☑ |
| სქოლიო | ☑ | ☑ |
| ბიბლიოგრაფია ან გამოყენებული ლიტერატურის ნუსხა | ☑ | ☑ |
| გამოყენებული აბრევიატურების ნუსხა  | ☑ | ☑ |
| დანართები  | ☑ | ☑ |
| ზოგიერთ შემთხვევაში პრაქტიკული თვალსაზრისით დასაშვებია დანართების განთავსება ბიბლიოგრაფიის წინ. შესავალი ნაწილის გვერდებისატიტულო გვერდი (გარე ყდა): უნდა იყოს სტანდარტული ფორმის. იგი აუცილებლად უნდა მოიცავდეს დისერტაციის დასახელებას, დოქტორანტის გვარს, სახელს და ტექსტს „წარდგენილია სოციალურ მეცნიერებათა დოქტორის აკადემიური ხარისხის მოსაპოვებლად“, ხელმძღვანელის/ხელმძღვანელების სახელი გვარი, „საქართველოს საზოგადოებრივ საქმეთა ინსტიტუტი“, „თბილისი, საქართველო“. მასზე ასევე უნდა განთავსდეს თვე და წელი, როდესაც არის დანიშნული დისერტაციის მოხსენება. აღნიშნული გვერდის ნომერი არის (1), თუმცა იგი არ მიეთითება. შინაარსი (აუცილებელი): დისერტაცია უნდა შეიცავდეს სარჩევს. ინტერვალი უნდა იყოს 1. შრიფტის ზომა - 12 პუნქტი. აბზაცებს შორის ინტერვალი უნდა იყოს 6-12 პუნქტი. გვერდის ნომრები უნდა განთავსდეს მარჯვენა მინდორთან. დასაშვებია სათაურსა და გვერდის ნომერს შორის სივრცის შევსება სიმბოლოებით: „ .“, „–“, „\_“.გამოყენებული აბრევიატურების ნუსხა: დისერტაციაში გამოყენებული ისეთი აბრევიატურებისათვის, რომელიც არ არის საყოველთაოდ მიღებული, სასურველია ავტორის მიერ მოცემული იქნას მათი ჩამონათვალი და ახსნა, რაც ნაშრომს ადვილად აღსაქმელს გახდის.ანბანური საძიებელი (საჭიროების შემთხვევაში): ავტორის სურვილის მიხედვით შესაძლებელია ანბანური საძიებლის დართვა.ძირითადი ტექსტიძირითადი ტექსტი უნდა დაიყოს თავებად და სხვადასხვა დონის ქვეთავებად. იგი აუცილებლად უნდა შეიცავდეს შესავალს, ავტორის მიერ მიღებულ შედეგებს და მათ განსჯას, დასკვნას. შესავალი: შესავალ ნაწილში აღწერილი უნდა იქნას დისერტაციაში დასმული პრობლების მეცნიერული სიახლე, აქტუალობა და პრაქტიკული მნიშვნელობა. მასში მოკლედ და ლაკონურად უნდა იქნას დასმული ის პრობლემა, რომლის გადაწყვეტისათვისაც არის მიძღვნილი სადისერტაციო ნაშრომი. თითოეული ფრაზა უნდა იყოს შეძლებისდაგვარად მოკლე და ინფორმაციული, რადგან იგი განკუთვნილია დარგის ვიწრო სპეციალისტებისათვის და არა მკითხველთა ფართო მასისათვის. შესავალის მოცულობა არ უნდა აღემატებოდეს ძირითადი ტექსტის მოცულობის 5%-ს.მეთოდოლოგია: ნაშრომის შემდეგი ნაწილი, რომელსაც “მეთოდოლოგია” ეწოდება წარმოადგენს მეცნიერული კვლევის სტრატეგიას, რომელიც გამოყენებულია ნაშრომში. ამ ნაწილში აღწერილია კვლევის მეთოდების რა ტექნიკური საშუალებებია გამოყენებული, როგორია კვლევის ინსტრუმენტების თანმიმდევრობა. მაგალითად მეთოდი: ანკეტური გამოკითხვა/ინტერვიუ, ტექნიკა: კითხვების ფორმულირების სხვადასხვა წესი (ღია და დახურული, პირდაპირი და ირიბი, ძირითადი და საკონტროლო და ა.შ), კითხვარის შევსების ინსტრუქცია და აშ. ლიტერატურის მიმოხილვა/საკვლევი პრობლემის შესწავლის დონე გულისხმობს დისერტანტის მიერ ნაშრომში დასმულ პრობლემასთან დაკავშირებით არსებული სამეცნიერო ლიტერატურის საფუძვლიან მიმოხილვას, დასმული პრობლემის არსებულ თეორიულ ჭრილებში განხილვას და საკუთარი ხედვის/მიდგომის ჩამოყალიბებას საკვლევ საკითხთან მიმართებაში. სადისერტაციო ნაშრომის აღნიშნულ ნაწილში უნდა ჩანდეს შესაბამისი სამეცნიერო ლიტერატურის საფუძვლიანი (მათ შორის უკანასკნელ წლებში გამოქვეყნებული მასალების) ცოდნა. ლიტერატურის მიმოხილვის მოცულობა არ უნდა აღემატებოდეს ძირითადი ტექსტის მოცულობის 30%-ს.შედეგების განსჯა: შედეგების განსჯის სტრუქტურა დამოკიდებულია სადისერტაციო თემატიკაზე და ავტორს აქვს უფლება იგი წარმოადგინოს მისთვის სასურველი ფორმით. იგი არ არის შეზღუდული ქვეთავების რაოდენობით. დასკვნა: სადისერტაციო ნაშრომი აუცილებლად უნდა შეიცავდეს კვლევის შედეგად მიღებულ დასკვნებს, რომელიც ჩამოყალიბებული უნდა იყოს მოკლედ და ლაკონურად. აპას სტანდარტის მიხედვით თითოეული აბზაცი უნდა გამოიყოს 5 დაშორებით თუ თქვენს კომპიუტერზე TAB ღილაკი დაყენებულია 5 დაშორებაზე მაშინ გამოიყენებთ ამ ფუნქციას.მადლიერების გვერდი: ავტორს აქვს უფლება სადისერტაციო ნაშრომში გამოხატოს მადლიერება ყველა იმ პირის მიმართ, ვინც გარკვეული დახმარება გაუწია სადისერტაციო ნაშრომის შესრულებისას. აღნიშნული გვერდის ტექსტი და ფორმა სრულდება ავტორის სურვილის მიხედვით. მისი ზომა არ უნდა აღემატებოდეს ერთ გვერდს.გამოყენებული ლიტერატურის ნუსხაზოგადი დებულებანი: გამოყენებული ლიტერატურის ნუსხა უნდა განთავსდეს დისერტაციის ბოლოს. ლიტერატურული წყაროს მითითებისას უნდა იქნას დაცული შემდეგი სტილები:სტატია: [გვარი] [ინიციალი.] [ინიციალი]. სრული სათაური. ჟურნალის სრული დასახელება ან აბრევიატურა. წელი, ტომი, [ნომერი,] გვ. დასაწისი-დასასრული.მაგ.: 1 Bassiouni M.Ch. A Draft International Criminal Code and Draft Statute for an International Criminal Court. J. Connecticut Insurance Law Journal Association at the University of Connecticut School of Law, 2008, 3, 6, 378 -389.წიგნი: ცალკეული გვერდების მითითებისას:[გვარი] [ინიციალი.] [ინიციალი]. სრული სათაური. გამოცემის ადგილი: გამომცემლობა. წელი, [ტომი,] გვ. დასაწისი–დასასრული.მაგ.: 1. [Dixon](https://www.google.ge/search?tbo=p&tbm=bks&q=inauthor:%22Martin+Dixon%22) M. International Law. Oxford University Press, 2017, pp 45-123.მთლიანი წიგნის მითითებისას:  [გვარი] [ინიციალი.] [ინიციალი]. სრული სათაური. გამოცემის ადგილი: გამომცემლობა. წელი, [ტომი,] გვერდების რაოდენობა გვ.  მაგ.: 1. [Dixon](https://www.google.ge/search?tbo=p&tbm=bks&q=inauthor:%22Martin+Dixon%22) M. International Law. Oxford University Press, 2017, 393 p.ინფორმაცია გლობალური ქსელი:ვებ–გვერდის დასახელება. უკანასკნელად იქნა გადამოწმებული – რიცხვი, თვე, წელი.მაგ.: 1. <http://www.hrweb.org/legal/genocide.html>, უკანასკნელად იქნა გადამოწმებული - 5.03.2017.გვერდების ნუმერაცია: გვერდები ინომრება თანმიმდევრულად ძირითად ტექსტთან ერთად.ინტერვალი: სტრიქონებს შორის ინტერვალი არის 1. აბზაცებს შორის ინტერვალი 6-12 პუნქტი.შრიფტის ზომა: შრიფტის ზომა 12 პუნქტი.დანართი: დანართში შეიძლება განთავსდეს ნახაზები, ანალიტიკური პროცედურები, დიაგრამები, სქემები და სხვა. საგამომცემლო ვერსიაზო­გა­დი დე­ბუ­ლე­ბა­ნი: ავ­ტორს აქვს უფ­ლე­ბა გა­ნა­ხორ­ცი­ე­ლოს სა­დი­სერ­ტა­ციო ნაშ­რო­მის ოპ­ტი­მი­ზა­ცია გა­მომ­ცემ­ლო­ბის შე­სა­ბა­მის მოთ­ხოვ­ნე­ბი­დან გა­მო­დი­ნა­რე, ისე, რომ არ და­ირ­ღვეს ნაშ­რო­მის ძი­რი­თა­დი სტრუქ­ტუ­რა. თუ დი­სერ­ტა­ცი­ა­ში ჩარ­თუ­ლი იქ­ნე­ბა უკ­ვე გა­მოქ­ვეყ­ნე­ბუ­ლი სტა­ტი­ე­ბი, მა­შინ ისი­ნი უნდა ჩაიწეროს ცალ­კე­უ­ლი თა­ვის სა­ხით.ფორმატირება: ფორმატირება თანხმდება გამომცემლობასთან. ამასთან, ძირითადი სტრუქტურა არ უნდა იქნეს შეცვლილი. თუ სტატიები იქნება ჩართული დისერტაციაში, მაშინ სტატიების ფორმატირებისათვის აიღება შესაბამისი ჟურნალის ფორმატირების სტილი.ელექტრონული ვერსიასა­დი­სერ­ტა­ციო ნაშ­რო­მი უნ­და ჩა­ი­წე­როს \*.pdf ფორ­მატ­ში CD-ROM ან DVD-ROM დის­კებ­ზე. დის­კზე უნ­და იქ­ნას მი­თი­თე­ბუ­ლი ავ­ტო­რის სა­ხე­ლი და დი­სერ­ტა­ცი­ის და­სა­ხე­ლე­ბა.გაფართოებული დოკუმენტი სადოქტორო ნაშრომის შესრულების შესახებ შეგიძლიათ იხილოთ დანართის სახით.  |

 **დანართი №2.**

|  |  |
| --- | --- |
| ინფორმაცია ადამიანური რესურსის შესახებ (აკადემიური პერსონალი) |  |
| № | სახელი, გვარი | აკადემიური თანამდებობა /სამეცნიერო ხარისხი |
|  | არჩილ აბაშიძე | ასოცირებული პროფესორი  |
|  | ცისანა ხუნდაძე | მეცნიერებათა აკადემიური დოქტორი  |
|  | ანა ქეშელაშვილი | პროფესორი  |
|  | ეთერ ღვინერია | პროფესორი  |
|  | დავით ლეჟავა | მეცნიერებათა აკადემიური დოქტორი |
|  | ნინო დოლიძე | პროფესორი  |
|  | ნინო ღონღაძე | მეცნიერებათა აკადემიური დოქტორი |
|  | მერაბ კაკულია |  პროფესორი |
|  | მარინა ვაშაყმაძე | პროფესორი |
|  | გიორგი თურქია | პროფესორი |
|  | დავით ნარმანია | მეცნიერებათა აკადემიური დოქტორი |
|  | ეკა გეგეშიძე | ასოცირებული პროფესორი |
|  | ხათუნა მაისაშვილი | მეცნიერებათა აკადემიური დოქტორი |
|  | მაია მიქაშავიძე | პროფესორი |
|  | აკაკი ცომაია | ასოცირებული პროფესორი |
|  | ნიკა აბუაშვილი | პროფესორი |
|  | ნინო პაპაჩაშვილი | ასოცირებული პროფესორი |
|  | ნანა სუმბაძე | პროფესორი |
|  | მანანა ჯავახიშვილი | ასოცირებული პროფესორი |
|  | ნანა მაჭარაშვილი | პროფესორი |
|  | თამარ ბრეგვაძე | მეცნიერებათა აკადემიური დოქტორი |
|  | ნოდარ სარჯველაძე | პროფესორი |
|  | ბაკურ კვაშილავა | პროფესორი |
|  | იაგო კაჭკაჭიშვილი | პროფესორი |
|  | პაატა ტურავა | ასოცირებული პროფესორი |
|  | ამირან ბერძენიშვილი | ასოცირებული პროფესორი |
|  | ზურაბ დავითაშვილი | პროფესორი |
|  | შარაშენიძე თორნიკე | პროფესორი |
|  | რამაზ საყვარელიძე | პროფესორი  |
|  | შალვა მაჭავარიანი | პროფესორი  |

**დანართი №3.**

|  |
| --- |
| **პროგრამის ხელმძღვანელის რეზიუმე (CURRICULUM VITAE)** |

|  |  |
| --- | --- |
| სახელი, გვარი | ნათია ჭიღვარია |
| თანამდებობა | სადოქტორო პროგრამის ხელმძღვანელი; |
| სამუშაო ადგილი | საქართველოს საზოგადოებრივ საქმეთა ინსტიტუტი |
| სამეცნიერო ხარისხი | ფილოლოგიურ მეცნიერებათა აკადემიური დოქტორი, პროფესორი |
| საკონტაქტო ინფორმაცია | ტელეფონი | 595659556 | 2903446 |  |
| დაცული დისერტაცია | „ნათანიელ ჰოთორნის რომანტიკული რომანის თავისებურება“ |
| მონაცემები გამოქვეყნებული მონოგრაფიების, სახელმძღვანელოების, დამხმარე სასწავლო მასალის, სტატიების შესახებ |
| პუბლიკაციის სათაური | პუბლიკაციის სახე | გამომცემლობა | გამოცემის წელი | რა ენაზეა შესრულებული | მოცულობა (გვერდების რაოდენობა) |
| საქართველოში სასარგებლო წიაღისეულის მოპოვების გავლენა საზოგადო ჯანმრთელობაზე | სამეცნიერო სტატია | \_\_\_\_ | 2018-მიმდინარე | ინგლისური |  |
| ნათანიელ ჰოთორნის რომანტიკული რომანის თავისებურება | სადისერტაციო ნაშრომი |  | 2010 | ქართული | 150 გვ |
| ქართულ-ოსური კონფლიქტის ქრონოლოგია. | სტატია | რუსულ-ქართული კონფლიქტის კვლევის ცენტრის სტატიების კრებული; პირველი გამოცემა. | 2009 | ქართული; ინგლისური | 119 გვ |
| კონკურენციის კანონის პრობლემატიკა\_რეალობა და პერსპექტივები საქართველოს განვითარებისთვის | სამაგისტრო ნაშრომი | საერთაშორისო პოლიტიკის სამაგისტრო პროგრამა; ჯიპა | 2007 | ქართული | 49 გვ |
| ხელოვანის ადგილი ნათანიელ ჰოთორნის შემოქმედებაში. | სამეცნიერო სტატია; | სახელმწიფო უნივერსიტეტის შრომები. სექცია\_დასავლეთ ევროპული ენები და ლიტერატურა. ტ. 6; ქუთაისი | 2005 | ქართული | 8 გვ |
| უოლტერ სკოტის გავლენა ნათანიელ ჰოთორნის შემოქმედებაზე. | სამეცნიერო სტატია; | ქუთაისის სახელმწიფო უნივერსიტეტის შრომები. სექცია\_დასავლეთ ევროპული ენები და ლიტერატურა. ტ. 5. ქუთაისი | 2004 | ქართული | 9 გვ |
| დანაშაულის და კათარზისის პრობლემა ნ. ჰოთორნის რომანტიკულ რომანში მარმარილოს ფავნი. | სამეცნიერო სტატია;სამეცნიერო სტატია | კონფერენციის მასალები, სექცია ამერიკათმცოდნეობა, თბილისის სახელმწიფო უნივერსიტეტი. ქუთაისის უნივერსიტეტის შრომები. სექცია\_დასავლეთ ევროპული ენები და ლიტერატურა. ტ. 4; ქუთაისი | 2003 | ქართული | 9 გვ |
| „რეალურისა და ირეალურის ურთიერთმიმართება ნ. ჰოთორნის რომანტიკულ რომანში ” სახლი 7 ქიმზე” | სამეცნიერო სტატია | თბილისის სახელმწიფო უნივერსიტეტის შრომები; სერია \_დასავლეთ ევროპული ენები და ლიტერატურა. 339 (2) თბილისი; | 1999 | ქართული | 8 გვ |

1. აკადემიური წერის სასწავლო კურსი სავალდებულოა იმ დოქტორანტებისათვის, რომლებსაც სამაგისტრო პროგრამაზე სწავლებისას არა აქვთ გავლილი აღნიშნული სასწავლო კურსი. [↑](#footnote-ref-1)
2. პროფესორის ასისტენტობის საათობრივი დატვირთვა განსაზღვრულია შესაბამისი სილაბუსებით. დოქტორანტი, რომელსაც აქვს გამოცდილება სწავლების და არის ლექტორი თავისუფლდება პროფესორის ასისტენტობის ვალდებულებისგან. [↑](#footnote-ref-2)